בילי פורטר

בילי פורטר (באנגלית: Billy Porter; נולד ב-21 בספטמבר 1969) הוא שחקן מחזות זמר בברודוויי, שחקן טלוויזיה וקולנוע וזמר פופ אמריקאי.

פורטר זכה בפרס טוני לשחקן הראשי הטוב ביותר במחזמר בשנת 2013 על תפקידו כלולה בקינקי בוטס. ביחד עם סטארק סנדס הוא זכה בפרס גראמי בשנת 2014 בקטגוריית אלבום המחזמר הטוב ביותר בקינקי בוטס.

פורטר זכה בפרס אמי לתפקיד שחקן ראשי מצטיין בסדרת דרמה והיה מועמד לפרס גלובוס הזהב בשנת 2019 בקטגוריית הביצועים הטובים ביותר בסדרת טלוויזיה - דרמה, על תפקידו כפריי טל בסדרת הטלוויזיה פוזה.

ידוע בשל בגדיו והופעותיו הייחודיות בטקסים המפורסמים בעולם.

בשנת 2020 הופיע ברשימה 100 האנשים המשפיעים השנתית של מגזין טיים, טיים 100.

ביוגרפיה 
פורטר נולד וגדל בפיטסבורג, פנסילבניה. הוא למד בבית הספר לאמנויות היצירה והמופעים בפיטסבורג, שם סיים את לימודיו בשנת 1987. הוא סיים את המכללה לאמנויות באוניברסיטת קרנגי מלון בדרמה ובוגר התכנית המקצועית לתסריטאי מ-UCLA.

במהלך חופשות הקיץ בשנים 1985–1987, היה פורטר חבר בלהקה "פלאש" שהופיעה מדי יום בפארק קניווד במערב מיפלין, פנסילבניה.

בשנת 1994 שיחק פורט בברודוויי את התפקיד מלאך צעיר במחזמר גריז. בשנת 2004 הוא הופיע במחזמר ישו כוכב עליון בבית האופרה של פיטסבורג ובשנת 2010 הוא שיחק את בליז, מר שקרים במחזה מלאכים באמריקה. בשנת 2020 שיחק בקומדיה "שחקי אותה בוסית".

צפוי לבצע את תפקיד הבכורה שלו כבמאי בסרט הרומנטי "".

בשנת 2019, הופיע בקליפ השיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב.

אופנה 
בטקס פרסי גלובוס הזהב ה-76 שנערך בשנת 2019, לבש פורטר חליפה אפורה רקומה וגלימה ורודה בעיצובו של רנדי רהם. בטקס פרסי אוסקר ה-91 הוא לבש ז'קט טוקסידו שחור בלווי שמלת קטיפה שחורה בעיצובו של כריסטיאן סיריאנו ונעל מגפיים בגובה 6 אינץ' בעיצוב של ריק אוון.

ב-Met גאלה שנערכה באותה שנה הוא התלבש כ"אל השמש" הנישא על ידי שישה גברים חסונים חסרי חולצה לבושים מכנסי זהב. התלבושת שלו עוצבה על ידי "הבלונדס", והיא כללה בגד ים מזהב מקושט ומעוטר מלווה כנפיים בגודל של כ-3 מטר, כיסוי ראש מזהב 24 קרט, וכן נעלי זהב של ג'וזפה זאנוטי ותכשיטים של אנדרולי, ג'ון הרדי ואוסקר היימן.

חייו האישיים 
פורטר הוא הומוסקסואל מוצהר ונשוי לאדם סמית' מאז 14 בינואר 2017.

בשנת 2021 סיפר פורטר בריאיון שהוא חי כבר יותר מ-14 שנים עם HIV.

פילמוגרפיה נבחרת

קולנוע 
 מועדון האקסיות (1996)
 אנסטסיה (1997)
The Intern (2000)
 נואל (2004)
 מפלה (2014)
 שחקי אותה בוסית (2020)
 סינדרלה (2021)
 החבורה של בריידי (2023)

טלוויזיה 
 גט-דאון (2016)
 פוזה (2018–היום)
 אימה אמריקאית: אפוקליפסה (2018)
 That Damn Michael Che (2021)
 אחת שיודעת (2021)
 The Proud Family: Louder and Prouder (2022-הווה) - דיבוב
 Accused (2023)

קישורים חיצוניים 

 

 כוכב "פוזה" גנב את כל הפוקוס באוסקר: "הרגשתי חי. הרגשתי חופשי", באתר מאקו, 25 בפברואר 2019

הערות שוליים 

שחקני קולנוע וטלוויזיה אמריקאים
זמרי פופ
זמרים להט"בים אמריקאים
שחקנים להט"בים אמריקאים
זוכי פרס טוני: שחקנים
אישים זוכי פרס דרמה דסק
זוכי פרס גראמי
זוכי אמי בפריים טיים: שחקן ראשי בדרמה
פיטסבורג: אישים
אמריקאים שהופיעו ברשימת טיים 100
אמריקאים שנולדו ב-1969